Maldenøya

Maldenøya (engelsk: Malden Island, også Independence Island) er en øy i Polynesia som tilhører Kiribati i Stillehavet.

Geografi 
Maldenøya er en øy blant Linjeøyene og ligger ca. 675 km sydøst for hovedøyen Kiritimati.

Øya er en ubebodd koralløy, og har et areal på ca. 39,3 km² med en landmasse på ca. 26 km². Den har en lengde på ca 8 km, er ca. 6 km bred, og omgis av flere korallrev. Det høyeste punktet er på kun 10  moh.

Maldenøya er hjemmet til en rekke sjøfugler, bl.a. ulike arter av suler og fregattfugler.

Historie 
Øya ble oppdaget den 30. juli 1825 av britiske George Anson Byron, som da navnga den etter besetningsmannen Charles Robert Malden, som ble den første til å gå i land på øya. Øya var da ubebodd, men man fant ruiner etter tidligere polynesisk bebyggelse.

USA gjorde krav på øya i 1856, men i 1866 ble øya annektert av Storbritannia, og den ble innlemmet i kolonien Gilbert- og Elliceøyene i 1916, en del av det Britiske Vestre Stillehavsterritoriet.

I 1957 da Storbritannia prøvesprengte sitt første atomvåpen på Kiritimati, ble Maldenøya brukt som base under utviklingsarbeidet.

Den 29. mai 1975 ble øya gjort om til naturvernområdet Malden Island Wildlife Sanctuary.

1979 ble øya innlemmet i den nye nasjonen Kiribati.

Eksterne lenker 
 Om Malden 
 Om Maldens geografi
 Om "Malden Island Wildlife Sanctuary"

Polynesia
Prøvesprengningsområder
Tidligere omstridte områder